สวัสดีค่ะ คือตอนเมื่อประมาณปี 62 มีอาการปวดหัวบ่อยครั้งมากๆในทุกๆวันเป็นระยะเวลา2เดือน หลังจากนั้นก็มีอาการซึมเศร้าคิดอยากตายบ่อยๆ เก็บตัวอยู่ในห้องทั้งวันทั้งที่ปกติจะชอบเดินเล่นข้างนอก ทำกิจกรรมอะไรไปเรื่อยๆ เป็นเวลาประมาณ 3 เดือน ซึ่งหลังจากนั้นเป็นช่วงที่อารมณ์กลับมาเป็นปกติเหมือนเดิม จนกระทั่งปี64 เริ่มวิตกกังวลมากขึ้น ระแวงในทุกสิ่งทุกอย่าง ปวดหัวบ่อยขึ้นถึงแม้จะไม่ได้เครียดอะไรเลยก็ตาม เหนื่อยง่ายขึ้น ถอนหายใจบ่อยขึ้น ได้ยินเสียงในหัวซ้ำๆ เริ่มมองเห็นภาพหลอยเอย หรือไม่ก็หูแว่วบ่อยๆ อารมณ์เปลี่ยนแปลงไวมากขึ้น จากนั้นอยู่ๆก็มีพลังงานเหลือล้น คิดไอเดียทุกอย่างออก กระตือรือร้น ทานอาหารมากขึ้น แต่อยู่ๆก็ทานอาหารน้อยลง เก็บตัว และอยากตายในบางครั้ง ซึ่งห่างกันประมาณ 1 สัปดาห์ สลับไปมา ซึ่งบางทีแค่ใครเดินมาใกล้ก็หงุดหงิดต้องการความเงียบมากเป็นพิเศษ จนเมื่อไม่กี่วันก่อนแค่คนแปลกหน้าทักมา ก็ตื่นกลัว ตัวสั่น น้ำตาไหล แบบควบคุมตัวเองไม่ได้ เริ่มซุ่มซ่ามมากขึ้น ได้รับบาดแผลมาทุกวัน ทั้งที่ปกติจะเป็นคนที่เดินหรือทำอะไรระวังตัวมากอยากทราบว่ามันเกิดจากอะไรและควรจะทำอย่างไรต่อไปดีคะ กลัวว่าจะเกิดจากคิดมากไปเองเฉยๆค่ะ แต่เท่าที่สังเกตุตัวเองมาก็ประมาณนี้ค่ะ
สวัสดีค่ะ อาการอารมณ์เปลี่ยนแปลงไว ปวดศีรษะ คิดอะไรซ้ำๆ วิตกกังวลดังกล่าวมานั้น อาจจะเกิดจาก ภาวะวิตกกังวลทั่วไป ภาวะซึมเศร้า โรคซึมเศร้า ภาวะอารมณ์สองขั้ว โรคยำคิดย้ำทำ หรือถ้ามีภาวะหูแว่วหรือเห็นภาพหลอนร่วมด้วย อาจนึกถึงกลุ่มโรคจิตเภทได้เช่นกันจากที่กล่าวมา ยังดูมีอาการของหลายๆความผิดปกติ ทั้งทางด้านอารมณ์ และมีหูแว่ว ซึ่งยากที่จะให้การวินิจฉัยจากการฟังประวัติอย่างเดียว อาจต้องมีการถามเพิ่มเติมและประเมินอาการโดยจิตแพทย์ร่วมด้วยแนะนำการไปพบแพทย์ แนะนำเป็นจิตแพทย์เพื่อตรวจเพิ่มเติมค่ะ ถ้ามีหูแว่ว ได้ยินเสียงในหัวที่ไม่มีอยู่จริงนั้น ควรจะรีบไป ในเบื้องต้นพยายามทำจิตใจให้สบาย ทำและนึกถึงสิ่งที่ช่วยผ่อนคลาย ทำสิ่งที่ชอบ พูดคุยกับผู้ที่ไว้ใจได้เพื่อระบายความทุกข์หรือปัญหา